smcproject/ml-wiki-sentences huggingface dataset:
സസ്തനി ഗോത്രത്തിലെ മസ്റ്റെലൈഡ് ജന്തുകുടുംബത്തിന്റെ ഉപകുടുംബമായ മെല്ലിവോറിനെയിൽപ്പെടുന്ന ഇതിന്റെ ശാസ്ത്രീയനാമം മെല്ലിവോറ കാപെൻസിസ് എന്നാണ്‌.
അഫ്ഗാനിസ്ഥാൻ , നേപ്പാൾ , മൊറോക്കോയുടെ തെക്കു ഭാഗം തുടങ്ങിയ പ്രദേശങ്ങളിൽ ഇവയെ കാണാം.
ഇന്ത്യയിൽ വരണ്ട കാലാവസ്ഥയുള്ള ഭൂപ്രദേശങ്ങളിലും മരുഭൂമികളിലുമാണ് ഇവ ജീവിക്കുന്നത്.
മഴ കൂടുതലുള്ള പ്രദേശങ്ങളിൽ അപൂർവമായേ തറക്കരടികളെ കാണാറുള്ളൂ.
ശരീരഘടന തറക്കരടി
തറക്കരടിയുടെ തലയ്ക്കും ഉടലിനും കൂടി 60 സെ.
നീളമുണ്ട്; വാൽ 15 സെന്റിമീറ്ററും.
8-10 കിലോഗ്രാം തൂക്കമുണ്ടായിരിക്കും.
ആൺ മൃഗങ്ങൾക്ക് 80 സെന്റിമീറ്ററോളം നീളവും 13 കിലോഗ്രാം വരെ തൂക്കവുമുണ്ട്.
ഭൂരിഭാഗം സസ്തനി മൃഗങ്ങളുടേയും ശരീരത്തിന്റെ ഉപരിഭാഗം കീഴ്ഭാഗത്തേക്കാൾ നിറം കൂടിയതായിരിക്കും.
ഇതിനു വിപരീതമായി തറക്കരടിയുടെ ശരീരത്തിന്റെ ഉപരിഭാഗം വെള്ളയോ വെള്ള കലർന്ന മഞ്ഞ നിറത്തിലോ ആയിരിക്കും; കീഴ്ഭാഗവും കാലുകളും വാലും കറുപ്പാണ്.
ബലമുള്ള, തടിച്ചു കുറുകിയ കാലിന്റെ ഉള്ളങ്കാൽ മൃദുവായിരിക്കും.
പരന്ന കാല്പത്തിയിൽ നീളംകൂടിയ മൂർച്ച കുറഞ്ഞ നഖങ്ങളുണ്ട് .
തറക്കരടിയുടെ മോന്തയും കണ്ണും ചെവിയും വലിപ്പം കുറഞ്ഞതാണ്; കഴുത്ത് നീളം കൂടിയതും.
ഇതിന്റെ ചർമം കട്ടിയേറിയതും ദൃഢവും പരുപരുത്തതുമായതിനാൽ മറ്റു ജീവികളുടെ ആക്രമണത്തിൽ നിന്ന് അനായാസം രക്ഷനേടാൻ കഴിയുന്നു.
കരടികളെപ്പോലെ തറക്കരടിക്കും ശരീരം നിറയെ നീളം കൂടിയ ദൃഢതയുള്ള രോമങ്ങളുണ്ട്.
തറക്കരടിയുടെ പേശീചർമം വളരെ അയഞ്ഞ രീതിയിലുള്ളതാണ്.
മരപ്പൊത്തുകളിലും പാറയിടുക്കുകളിലും മണ്ണുമാന്തിക്കുഴിച്ചുണ്ടാക്കുന്ന കുഴികളിലുമാണ് തറക്കരടികൾ സാധാരണ ജീവിക്കുന്നത്.
വേഗത്തിൽ മണ്ണുമാന്തി കുഴികളുണ്ടാക്കാനാവുന്ന പ്രദേശങ്ങളാണ് ഇവയുടെ ഇഷ്ട വാസസ്ഥലം.
നദീതടങ്ങളിലും മറ്റും കരടികളുണ്ടാക്കുന്നതുപോലെതന്നെ ഇവയും വലിയ കുഴികളുണ്ടാക്കാറുണ്ട്.
തറക്കരടികൾ രാത്രിഞ്ചരന്മാരാണ്.
ഒരു രാത്രികൊണ്ട് 32 കിലോമീറ്ററോളം ദൂരം ഇവ സഞ്ചരിക്കാറുണ്ട്.
ഇണകളായിട്ടാണ് ഇവ ജീവിക്കുക.
പകൽ സമയങ്ങളിൽ അപൂർവമായേ ഇവ കുഴികളിൽ നിന്നു പുറത്തിറങ്ങാറുള്ളൂ.
ചെറിയ സസ്തനികൾ, പക്ഷികൾ, ഉരഗങ്ങൾ, ഉഭയ ജീവികൾ, പ്രാണികൾ, മുട്ടകൾ തുടങ്ങിയവ ഇവ ആഹാരമാക്കുന്നു.
മൂർച്ചയുള്ള 32 പല്ലുകളുണ്ട്.
ദൃഢതയുള്ള പല്ലുകൾ കൊണ്ട് ഇവ ഇരയെ കഠിനമായി മുറിവേല്പിക്കുക പതിവാണ്.
ഫലവർഗങ്ങളും തേനും ഇവയുടെ ഇഷ്ടഭോജ്യമാണ്.
ഹണി ഗൈഡ് പക്ഷി പോലെയുള്ള ചിലയിനം പക്ഷികൾ തുടർച്ചയായി പ്രത്യേക ശബ്ദം പുറപ്പെടുവിച്ച് വഴികാട്ടികളായി തറക്കരടികളെ തേൻകൂടുകളിലേക്കാകർഷിക്കാറുണ്ട്.
തറക്കരടികൾ കൂടുപൊട്ടിച്ച് തേൻ കുടിക്കുകയും പക്ഷികൾ തേനടയും ലാർവകളും ഭക്ഷിക്കുകയും ചെയ്യുന്നു.
തേൻകൂടുകൾ പൊട്ടിക്കാൻ തറക്കരടികൾ മരത്തിൽ കയറാറുമുണ്ട്.
ഇക്കാരണത്താലാകാം ഇവ ഹണി ബാഡ്ജർ എന്ന പേരിലും അറിയപ്പെടുന്നു.
ചീഞ്ഞ മാംസം ഭക്ഷിക്കുന്നതിനാലും മണ്ണു മാന്താൻ പ്രത്യേക സാമാർത്ഥ്യമുള്ളതിനാലും ശവക്കുഴി തോണ്ടുന്ന മൃഗം എന്നും തറക്കരടിക്ക് പേരുണ്ട്.
മലദ്വാരത്തിന്റെ ഇരു ഭാഗങ്ങളിലുമുള്ള ഗ്രന്ഥികളിൽ നിന്ന് രൂക്ഷമായ ദുർഗന്ധത്തോടു കൂടിയ മഞ്ഞനിറത്തിലുള്ള സ്രവം പുറപ്പെടുവിക്കുന്നു.
ഈ ദുർഗന്ധ ദ്രാവകമാണ് ശത്രുക്കളിൽ നിന്നു രക്ഷപ്പെടാൻ ഇവയെ സഹായിക്കുന്നത്.
സ്വയം രക്ഷയ്ക്കായി മനുഷ്യരെ ആക്രമിക്കാനും ഇവ മടിക്കാറില്ല.
ഗർഭകാലം ആറു മാസമാണ്.
ഒരു പ്രസവത്തിൽ രണ്ട് കുഞ്ഞുങ്ങളുണ്ടാകുന്നു.
കൂട്ടിൽ അടച്ചു വളർത്തുന്ന തറക്കരടിക്ക് 24 വർഷം വരെ ആയുസ്സുള്ളതായി കണക്കാക്കപ്പെട്ടിട്ടുണ്ട്.
അവലംബം പുറത്തേക്കുള്ള കണ്ണികൾ Wikimedia Commons has media related to Mellivora capensis .
വിക്കിസ്പീഷിസിൽ Mellivora capensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
YouTube Video: ratel/honey badger YouTube Video: HONEY GUIDE BIRD Guiding ratel/honey badger to a beehive YouTube Video: Honey Badger-The Most Fearless Animal on Earth കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തറക്കരടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തറവാട്ടമ്മ
മദ്രാസ് ഫിലിംസിന്റെ ബാനറിൽ എൻ. വസുദേവ മേനോൻ ഭരണിസ്റ്റുഡിയോയിൽ നിർമിച്ച മലയാളചലച്ചിത്രമാണ് തറവാട്ടമ്മ .
ഈ ചലച്ചിത്രം കേരളത്തിൽ വിതരണം നടത്തിയ ഭാരത്പിക്ചേഴ്സ് 1966 സെപ്റ്റംബർ 19-ന് പ്രദർശനം തുടങ്ങി.
അഭിനേതക്കൾ സത്യൻ - ഗോപി തിക്കുറിശ്ശി സുകുമാരൻ നായർ -കേശവൻ നായർ കെ.പി. ഉമ്മർ - സുരേഷ് പി.ജെ. ആന്റണി - ഗോവിന്ദപ്പിള്ള ജി.കെ. പിള്ള - മാധവൻ കുട്ടി ബഹദൂർ - മി. മേനോൻ അടൂർ ഭാസി - പരമുക്കുറുപ്പ് ബി.എസ്. സരോജ - ഗീത ആറന്മുള പൊന്നമ്മ - വല്യമ്മ സുകുമാരി - സബാസ്റ്റ്യൻ രാജൻ പ്രതാപചന്ദ്രൻ രമേശ് മാസ്റ്റർ പ്രഭാകരൻ ഷീല -രാധ വാസന്തി കൗസല്ല്യ വി.എസ്. പത്മിനി ജ്യോതി എൻ. സരോജ പിന്നണിഗായകർ കമുകറ പുരുഷോത്തമൻ കെ.ജെ. യേശുദാസ് കെ.പി. ഉദയഭാനു എസ്. ജാനകി വസന്ത രേണുക അണിയറ പ്രവർത്തകർ നിർമ്മാണം -- വാസു മേനോൻ സംവിധാനം -- പി. ഭാസ്കരൻ സഗീതം -- എം.എസ്. ബാബുരാജ് ഗാനരചന—പി.
ഭാസ്കരൻ പശ്ചാത്തലസംഗീതം -- എം.ബി. ശ്രീനിവാസൻ കഥ—ദാദാ മിരസി തിരക്കഥ—പി.
ഭാസ്കരൻ സംഭാഷണം -- പാറപ്പുറത്ത് ചിത്രസംയോജനം -- കെ. നാരായണൻ, കെ. ശങ്കുണ്ണി കലാസംവിധാനം -- കെ.പി. ശങ്കരൻ കുട്ടി ക്യാമറ—ഇ.
എൻ. ബാലകൃഷ്ണൻ ഗാനങ്ങൾ
പി. ഭാസ്കരൻ എഴുതിയ ഏഴുഗാനങ്ങൾക്കു സംഗീതം നൽകിയത് എം.എസ്. ബാബുരാജാണ്.
ക്രമനംബർ ഗാനം ആലാപനം 1 ചേട്ടത്തിയമ്മ എന്റെ ചേട്ടത്തിയമ്മ രേണുക 2 മണ്ണെറിഞ്ഞാൽ പൊന്നു വിളയും രേണുക, കെ.ജെ. യേശുദാസ്, കോറസ് 3 കന്നിയിൽ പിറന്നാലും കെ.ജെ. യേശുദാസ് 4 ഒരു കൊച്ചു സ്വപ്നത്തിൻ എസ്. ജാനകി 5 മറ്റൊരു സീതയെ കമുകറ പുരുഷോത്തമൻ 6 പണ്ടു നമ്മൾ കണ്ടിട്ടില്ല എസ്. ജാനകി, ബി. വസന്ത 7 ഉടലുളറിയാതുയിരുകൾ രണ്ടും കെ.പി. ഉദയഭാനു, ബി. വസന്ത അവലംബം പുറത്തേക്കുള്ള കണ്ണികൾ യുട്യൂബിൽ നിന്ന് മുഴുനീള ചലച്ചിത്രം തറവട്ടമ്മ പടം കാണുക
തറവാട്ടമ്മ 1966
തറ്റ് ടോൺ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Tat_Ton_National_Park
തറ്റ് ടോൺ ദേശീയോദ്യാനം തായ്‌ലാന്റിലെ ചയ്യാഫും പ്രവിശ്യയിലെ മ്യാങ് ചയ്യാഫും ജില്ലയിലുള്ള ലീൻ ഖ പർവ്വതമേഖലയിൽ സ്ഥിതിചെയ്യുന്ന 217 ചതുരശ്രകിലോമീറ്റർ വിസ്തീർണ്ണമുള്ള ദേശീയോദ്യാനമാണ്.
1980 ഡിസംബർ 31 ന് 23-ാമത്തെ ദേശീയോദ്യാനമായി  ഇതിനെ  നാമനിർദ്ദേശം ചെയ്തു.
ഫു കസെറ്റ് , ഫു ഡീ , ഫു യൂക്ക് എന്നീ മൂന്നു കൊടുമുടികൾ ഈ ദേശീയോദ്യാനത്തിൽ സ്ഥിതിചെയ്യുന്നു.
ഈ ദേശീയോദ്യാനത്തിലെ പ്രധാന ആകർഷണം ടറ്റ് ടോൺ വെള്ളച്ചാട്ടമാണ്.
ഈ വെള്ളച്ചാട്ടത്തിന് 6 മീറ്റർ ഉയരമാണുള്ളതെങ്കിലും മേയ് മുതൽ ഒക്ടോംബർ വരെയുള്ള മഴക്കാലത്ത്  50 മീറ്റർ വരെ ഉയരം കാണപ്പെടുന്നു.
ടറ്റ് ഫ , ഫ ലങ് , ഫ സോങ് ചൻ എന്നീ  വെള്ളച്ചാട്ടങ്ങളും ഇവിടെ കാണപ്പെടുന്നു.
മ്യാങ് ചൈയഫും ജില്ലയിലെ ചൈയഫും പട്ടണത്തിന് വടക്ക് 23 കിലോമീറ്റർ (14 മൈൽ) അകലെയാണ് 217 ചതുരശ്ര കിലോമീറ്റർ (84 ചതുരശ്ര മൈൽ) വിസ്തീർണ്ണമുള്ള ടാറ്റ് ടോൺ ദേശീയ ഉദ്യാനം.
ലാൻ ഖാ പർവതനിരകളുടെ ഫു കാസെറ്റ്, ഫു ഡീ, ഫു യൂക്ക് എന്നീ മൂന്ന് കൊടുമുടികൾ ഉൾക്കൊള്ളുന്നതാണ് പാർക്ക് .
1980 ഡിസംബർ 31 ന് തായ്‌ലാൻഡിന്റെ 23-ാമത് ദേശീയ ഉദ്യാനമായി ടാറ്റ് ടോണിനെ നാമനിർദ്ദേശം ചെയ്തു.
മെയ് മുതൽ ഒക്ടോബർ വരെയുള്ള മഴക്കാലത്ത് 6 മീറ്റർ (20 അടി) ഉയരമുള്ളതും 50 മീറ്റർ (160 അടി) വീതിയുള്ളതു	മായ ടാറ്റ് ടൺ വെള്ളച്ചാട്ടമാണ് പാർക്കിന്റെ ഏറ്റവും പ്രശസ്തമായ ആകർഷണം.
ടാറ്റ് ഫാ, ഫാ ലാംഗ്, ഫാ സോംഗ് ചാൻ എന്നിവയാണ് പാർക്കിലെ മറ്റ് വെള്ളച്ചാട്ടങ്ങൾ.
അവലംബം Tat Ton National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തറബ് അബ്ദുൽ ഹാദി ഇംഗ്ലീഷ് വിലാസം https://ml.wikipedia.org/wiki/Tarab_Abdul_Hadi
പാലസ്തീനിയൻ സാമൂഹിക പ്രവർത്തകയും സ്ത്രീ സ്വതന്ത്രവാദിയുമായിരുന്നു തറബ് അബ്ദുൽ ഹാദി ( English : Tarab Abdul Hadi (also transliterated Tarab 'Abd al-Hadi ) ( അറബി : طَرب عبد الهادي ‬ , (1910 Jenin –1976 Cairo ).
1920കളുടെ അവസാനത്തിൽ പാലസ്തീൻ അറബ് വിമൻസ് കോൺഗ്രസ് - പിഎഡബ്ല്യുസി - എന്ന സംഘടനയുടെ സ്ഥാപകരിൽ ഒരാളാണ്.
ബ്രിട്ടീഷ് നിയന്ത്രിത പാലസ്തീനിലെ ആദ്യ വനിതാ സംഘടനയായിരുന്നു ഇത്.
ഇതിന്റെ സഹോദരി സംഘടനയായ അറബ് വിമൻസ് അസോസിയേഷന്റെ -എ ഡബ്ല്യു എ - സജീവ പ്രവർത്തകയായിരുന്നു തറബ്.
തറയോട് ഇംഗ്ലീഷ് വിലാസം https://ml.wikipedia.org/wiki/Tiles പൂമുഖത്ത് വിരിക്കുന്ന തറയോട്
തറയിൽ പതിക്കുന്ന ഓടുകളാണ് തറയോട് അഥവാ ടൈൽസ് .
ഓടുകൾക്ക് ഈർപ്പം വലിച്ചെടുക്കാൻ കഴിയുന്നതുകൊണ്ട് കക്കൂസുകൾ കുളിമുറികൾ തുടങ്ങിയ സ്ഥലങ്ങൾ ഇപ്പോഴും ഓട് പാകുന്നത് കാണാറുണ്ട്.
ഓടുകൾ തണുപ്പ് നില‌നിർത്തുന്നതുകൊണ്ട് കിടപ്പുമുറികളിലും മണ്ണുകൊണ്ടുള്ള തറയോട് ഉപയോഗിക്കാറുണ്ട്.
ആദ്യകാലങ്ങളിൽ മണ്ണ് കുഴച്ച് പലതരത്തിലുള്ള ആകൃതിയിൽ ഉണ്ടാക്കി ചൂളകളിൽ വെച്ച് ചുട്ടെടുക്കുകയാണ് ചെയ്തിരുന്നത്.
കേരളത്തിൽ വ്യവസായികമായും കുടിൽ വ്യവസായമായും ഓട് നിർമ്മാണം വളരെയധികം പ്രചാരത്തിലുണ്ട്.
കേരളത്തിൽ മഴ കൂടുതലുള്ളതുകൊണ്ട് പൂമുഖം കോൺക്രീറ്റ് ചെയ്യുന്നത് ഒഴുവാക്കി തറയോട് പതിക്കുന്ന സമ്പ്രദായം കൂടിവരുന്നു.
ഇങ്ങനെ പതിക്കുന്ന തറയോട് പരസ്പരം പൂട്ടുന്ന അവസ്ഥയിലായിരിക്കും.
അതിനാൽ തന്നെ മഴവെള്ളം കുറച്ചെങ്ങിലും ഭൂമിയിലേക്ക് കിനിഞ്ഞിറങ്ങും.
ഓടുകൾ പ്രധാനമായും വീടുകളുടെ മേൽക്കുരകൾ മേയുന്നതിനും വീടിന്റെ തറകൾ വിരിക്കുന്നതിനും ഉപയോഗിച്ചുവരുന്നു.
കോൺക്രീറ്റിന്റെ വരവോടെ കോൺക്രീറ്റിന്റെ മുകളിൽ ഓടുകൾ പാകി ചുട് കുറയ്ക്കുന്നതിനും ഉപയോഗിക്കാറുണ്ട്.
കുറച്ചുകാലം മുൻപ് വരെ കോൺക്രീറ്റിന് താഴെ ഓടുകൾ പതിക്കുന്നതും കണ്ടിരുന്നു.
ചൂട് കുറയുന്നതിനും വീടിനകത്ത് നിന്ന് നോക്കുമ്പോൾ ഭംഗിയും പ്രധാനം ചെയ്യുമായിരുന്നു.
ചില വീടുകളുടെ ചുമരിൽ ഡിസൈൻ ചെയ്ത ഓടുകൾ പതിപ്പിച്ച് ഭംഗി വർദ്ധിപ്പിക്കുകയും പുറത്തുനിന്നുള്ള ചൂടിനെ തടയുകയും ചെയ്യാറുണ്ട്.
പൂമുഖം ഓട് വിരിക്കുന്ന നിർമ്മാണരീതിയും കാണുന്നുണ്ട്.
തറയ്ക്കൽ ഭഗവതിക്ഷേത്രം തൃശൂർ
തറയ്ക്കൽ ഭഗവതിക്ഷേത്രം
തൃശൂർ ജില്ലയിലെ മുരിയാട് പഞ്ചായത്തിൽ ഇരിങ്ങാലക്കുട-ആമ്പല്ലൂർ റൂട്ടിൽ വാര്യർ പീടിക ബസ്‌സ്റ്റോപ്പിന് 1കിമീറ്റർ  പടിഞ്ഞാറ് ഭാഗത്ത് സ്ഥിതി ചെയ്യുന്നു.
ശിലാ കണ്ണാടി പ്രതിഷ്ഠയാണ്.
കൊടുങ്ങല്ലൂരിൽ നിന്നും ആവാഹിച്ചുകൊണ്ടുവന്ന ഭദ്രകാളിയാണെന്നു ഐതിഹ്യം.
പടിഞ്ഞാട്ടു ദർശനം നട  നേരെ പടിഞ്ഞാട്ടല്ലെന്നും കൊടുങ്ങല്ലൂരിനെ നോക്കി തെക്കു പടിഞ്ഞാറാണെന്നും ഒരു വിശ്വസമുണ്ട് .
ക്ഷേത്രവും സ്ഥലവും ആറ്‌  ഏക്കർ ഉണ്ട് .
ഉപദേവന്മാർ ഇല്ല.
രണ്ടു വെളിച്ചപ്പാടന്മാരെ ഇരുത്തിയിട്ടുണ്ട്.
ഒരു നേരം പൂജ.
തന്ത്രി .
കടലൂർ മന.
മേടത്തിലെ  അശ്വതി  നാളിൽ താലപ്പൊലി.
അന്ന് ഗുരുതിയും ഉണ്ട്.
വസൂരി വന്നാൽ ക്ഷേത്രത്തിൽ നിന്നും സങ്കടപ്പറ എടുത്തിരുന്നു.
മഥുക്കാർ മുക്ക് മനവക ക്ഷേത്രം.
ഇപ്പോൾ നാട്ടുകാരുടെ വക കമ്മിറ്റി  ഇതിനടുത്ത് കൊച്ചി ദേവസം ബോർഡിന്റെ എടയാറ്റു  ശിവക്ഷേത്രമുണ്ട് .
ഇത് കിഴക്കോട്ടു ദര്ശനം  ഒരു നേരം പൂജ.
വൃശ്ചികം ഒന്നിന് ദേശവിളക്കു.
തരൂർ സ്വരൂപം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്നത്തെ പാലക്കാട് , ആലത്തൂർ , ചിറ്റൂർ എന്നീ താലൂക്കുകളുടെ മേൽ ഒരുകാലത്ത് ആധിപത്യമുണ്ടായിരുന്ന രാജ്യം.
ഈ രാജവംശത്തെ തരൂർ സ്വരൂപം എന്നും, രാജാക്കൻമാരെ ശേഖരിവർമ്മമാർ എന്നും വിളിച്ചുപോന്നിരുന്നു.
പാലക്കാട് രാജാക്കന്മാരുടെ ആദ്യത്തെ ആസ്ഥാനം പൊന്നാനി താലൂക്കിലെ ആതവനാട് അംശം ആ‍യിരുന്നു.
ഒരു നായർ രാജവംശം ആണ് ഇവർ.
തറുതാവൽ ഇംഗ്ലീഷ് വിലാസം https://ml.wikipedia.org/wiki/Spermacoce_alata
നിലത്ത് പടർന്ന് വളരുന്ന ഒരു സസ്യമാണ് തറുതാവൽ .
ഇതിന്റെ ഇല എതിർ വിന്യാസമാണ് .
ഇതിന്റെ ഓരോ പർവത്തിൽ നിന്നും വേരുകൾ ഉണ്ടാകുന്നു.
ഈ വേരുകൾ പറ്റിപ്പിടിച്ചു വളരാൻ ഇതിനെ സഹായിക്കുന്നു.
ഇരുണ്ട തണ്ടോടുകൂടിയ ഇതിന്റെ ഇലകൾ കുടൽ ചുരുക്കി എന്ന സസ്യത്തെ അനുസ്മരിപ്പിക്കുമെങ്കിലും ഇലകളുടെ അഗ്രം അതിനേക്കാൾ കൂർത്തതാണ്.
ഔഷധയോഗ്യമായ ഈ ചെടി മുറിവെണ്ണയുണ്ടാക്കുന്നതിനുപയോഗിക്കുന്ന ഔഷധങ്ങളിലെ പ്രധാന ചേരുവയാണ്.
അവലംബം പുറത്തേക്കുള്ള കണ്ണികൾ Media related to Spermacoce alata at Wikimedia Commons Spermacoce alata എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
തോർ: ലവ് ആൻഡ് തണ്ടർ
തോർ: ലവ് ആൻഡ് തണ്ടർ , മാർവൽ കോമിക്‌സിലെ തോർ എന്ന കഥാപാത്രത്തെ അടിസ്ഥാനമാക്കി 2022-ൽ പുറത്തിറങ്ങിയ ഒരു അമേരിക്കൻ സൂപ്പർഹീറോ ചിത്രമാണ്.
മാർവൽ സ്റ്റുഡിയോ നിർമ്മിച്ച് വാൾട്ട് ഡിസ്നി സ്റ്റുഡിയോ മോഷൻ പിക്‌ചേഴ്‌സ് വിതരണം ചെയ്ത ഈ ചിത്രം തോർ: റാഗ്നറോക്ക് (2017) ന്റെ തുടർച്ചയും മാർവൽ സിനിമാറ്റിക് യൂണിവേഴ്‌സിലെ (MCU) 29-ാമത്തെ ചിത്രവുമാണിത്.
ജെന്നിഫർ കെയ്‌റ്റിൻ റോബിൻസണിനൊപ്പം തിരക്കഥയെഴുതിക്കൊണ്ട് ടായ്ക വൈറ്റിറ്റി സംവിധാനം ചെയ്ത ഈ ചിത്രത്തിൽ ക്രിസ്റ്റ്യൻ ബെയ്ൽ , ടെസ്സ തോംസൺ , ജെയ്മി അലക്സാണ്ടർ , വൈറ്റിറ്റി, റസ്സൽ ക്രോ , നതാലി പോർട്ട്മാൻ എന്നിവർക്കൊപ്പം ക്രിസ് ഹെംസ്വർത്ത് തോർ എന്ന കഥാപാത്രമായി അഭിനയിക്കുന്നു.
അവലംബം അധിക ലിങ്കുകൾ ഔദ്യോഗിക വെബ്സൈറ്റ് തോർ: ലവ് ആൻഡ് തണ്ടർ ഇന്റർനെറ്റ് മൂവി ഡാറ്റാബേസിൽ
തോർത്തിൽയ
കനംകുറഞ്ഞ പുളിപ്പില്ലാത്ത പരന്ന അപ്പമാണ് തോർത്തിൽയ .
മെക്സിക്കോ , യു.എസ് , കാനഡ , മധ്യ അമേരിക്ക എന്നിവിടങ്ങളിൽ തോർത്തിൽയ പ്രിയവിഭവമാണ്.
വട്ടത്തിലുള്ള കേക്ക് എന്നാണ് തോർത്ത (torta) എന്ന വാക്കിനർത്ഥം.
അതിൽ നിന്നാവണം തോർത്തിൽയ എന്ന വാക്കുണ്ടായത്.
സ്പാനിഷ് അധിനിവേശത്തിനു മുമ്പുള്ള കാലഘട്ടത്തിൽ പരമ്പരാഗത രീതിയിൽ തോർത്തിൽയ ഉണ്ടാക്കിയിരുന്നത് ചോളം കൊണ്ടായിരുന്നു.
ചോളം ചുണ്ണാമ്പുവെള്ളത്തിൽ കുതിർക്കാനിടും.
തോടിളകി മാറുമ്പോൾ അതുപൊടിച്ച്, വേകിച്ച് ചപ്പാത്തിമാവിന്റെ പാകത്തിന് കുുഴച്ചെടുക്കുന്നു.
ഇതിനെ ചെറിയ വട്ടത്തിൽ പരന്ന കല്ലിന്മേൽവച്ച് പരത്തിയെടുത്ത് മൺചട്ടിയിൽവച്ച് ചുട്ടെടുക്കുന്നു.
ചോളത്തിലടങ്ങിയിരിക്കുന്ന നിയാസിൻ എന്ന വൈറ്റമിനും അമിനോ ആസിഡും നിർവീര്യമാകാനാണ് ചുണ്ണാമ്പുവെള്ളത്തിൽ കുതിർക്കുന്നത്.
ആദ്യകാലത്ത് ഇങ്ങനെ ചെയ്യാതിരുന്നതിനാൽ പലർക്കും വയറിനു ഗുരുതരമായ അസുഖങ്ങളുണ്ടായി.
ഇപ്പോൾ മെക്സിക്കോയിലെ ചില നഗരങ്ങളിൽ യന്ത്രത്തിലാണ് തോർത്തിൽയ പരത്തിയെടുക്കുന്നത്.
ചെറുചൂടോടെയെങ്കിലും വേണം തോർത്തിൽയ കഴിക്കാൻ.
തണുത്തു കഴിഞ്ഞാൽ പൊറോട്ടയെ പോലെ തോർത്തിൽയ റബ്ബറുപോലെയാകും.
മോൺടെറ്റി കേന്ദ്രമാക്കി പ്രവർത്തിക്കുന്ന ഗ്രൂമ എന്ന മെക്സിക്കൻ കമ്പനിയാണ് ലോകത്തെ ഏറ്റവും വലിയ തോർത്തിൽയ നിർമ്മാതാക്കൾ.
ഇന്നിപ്പോൾ വിവിധ ചേരുവകൾ കൊണ്ട് സമ്പന്നമാണ് തോർത്തിൽയ.
ഉള്ളി, ഉരുളക്കിഴങ്ങ്, കുരുമുളക് എന്നിവയൊക്കെ ചേർത്ത എരിവുള്ള തോർത്തിൽയ മുതൽ പഞ്ചസാരവെള്ളത്തിൽ വേകിച്ചെടുത്ത തോർത്തിൽയ വരെ സുലഭമാണ്.
പല രാജ്യങ്ങളിലും പല ചേരുവകളിൽ തോർത്തിൽയ പാകം ചെയ്തുവരുന്നു.
ചിത്രശാല Tortillas being made in Old Town San Diego A thick, American-style pea soup garnished with a tortilla sliver Tortilla machine ( Xochimilco market) Toasted tortillas are used for making tlayudas being sold by a street vendor in Oaxaca
തോൺ ബേ, അലാസ്ക
തോൺ ബേ പ്രിൻസ് ഓഫ് വെയിൽസ്-ഹൈദർ സെൻസസ് മേഖലയിലുളള, അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു ചെറുപട്ടണമാണ്.
2000 ലെ സെൻസസ് അനുസരിച്ച് ഈ പട്ടണത്തിലെ ആകെ ജനസംഖ്യ 557 ആയിരുന്നു.
തോൺ ബേ സ്ഥിതി ചെയ്യുന്ന അക്ഷാംശ രേഖാംശങ്ങൾ 55°40′38″N 132°33′22″W ﻿ / ﻿ 55.677232°N 132.556246°W ﻿ / 55.677232; -132.556246 ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിൻറെ ആകെ വിസ്തൃതി 30.4 square miles (79 km 2 ) ആണ്.
ഇതിൽ, 25.5 square miles (66 km 2 ) കരഭാഗവും 4.8 square miles (12 km 2 ) ഭാഗം (15.85 ശതമാനം) വെള്ളവുമാണ്.
അവലംബം പുറംകണ്ണികൾ Southeast Alaska's Island News – Local newspaper Archived 2016-09-17 at the Wayback Machine .
തോർ: റാഗ്നറോക്ക് ഇംഗ്ലീഷ് വിലാസം https://ml.wikipedia.org/wiki/Thor:_Ragnarok
മാർവൽ കോമിക്സ് കഥാപാത്രം തോറിനെ  അടിസ്ഥാനമാക്കി 2017 ൽ പുറത്തിറങ്ങിയ ഒരു അമേരിക്കൻ സൂപ്പർഹീറോ ചിത്രമാണ് തോർ: റാഗ്നറോക്ക് .
മാൽവൽ സ്റ്റുഡിയോ നിർമിച്ച ഈ ചിത്രം വാൾട്ട് ഡിസ്നി സ്റ്റുഡിയോ മോഷൻ പിക്ചേഴ്സ് വിതരണം ചെയ്തു.
2011-ൽ പുറത്തിറങ്ങിയ തോർ, 2013-ൽ പുറത്തിറങ്ങിയ തോർ: ദ ഡാർക്ക് വേൾഡ് എന്നീ ചിത്രങ്ങളുടെ തുടർച്ചയാണ് തോർ: റാഗ്നറോക്ക്.
ടായ്ക വൈറ്റിറ്റി സംവിധാനം ചെയ്ത ഈ ചിത്രത്തിന് തിരക്കഥ എഴുതിയത്
എറിക് പിയേഴ്സൺ, ക്രെയ്ഗ് കൈയ്ൽ, ക്രിസ്റ്റഫർ യോസ്റ്റ് എന്നിവർ ചേർന്നാണ്.
ക്രിസ് ഹെംസ്വർത്ത് , ടോം ഹിഡിൽസ്റ്റൺ , കേറ്റ് ബ്ലാൻചെറ്റ് , ഇഡ്രിസാ എൽബ, ജെഫ് ഗോൾഡ്ബ്ലം, ടെസ്സ തോംസൺ, കാൾ അർബൻ , മാർക്ക് റഫലൊ , ആന്റണി ഹോപ്കിൻസ്.
തുടങ്ങിയവർ അഭിനയിച്ചു.
മൂന്നാമത്തെ തോർ ചിത്രം 2014 ജനുവരിയിൽ സ്ഥിരീകരിച്ചു .
ഹെംസ്വർത്തിന്റെയും ഹിഡിൽസ്റ്റണിന്റെയും പങ്കാളിത്തം ഒക്ടോബറിൽ പ്രഖ്യാപിക്കപ്പെട്ടു.
തോർ: ദ ഡാർക്ക് വേൾഡ് സംവിധാനം ചെയ്ത അലൻ ടെയ്ലർ ഈ ചിത്രം സംവിധാനം ചെയ്യാൻ താൽപര്യം കാണിക്കാത്തതിനാൽ ടായ്ക വൈറ്റിറ്റി ആ ചുമതല ഏറ്റെടുത്തു .
മുൻ മാർവൽ സിനിമാറ്റിക് യൂണിവേഴ്‌സ് ചിത്രങ്ങളിലെ പോലെ ഹൾക്കിന്റെ വേഷം മാർക്ക് റഫലൊ തുടർന്നു.
ചിത്രത്തിന്റെ മുഖ്യ ചിത്രീകരണം ഓസ്‌ട്രേലിയയിലെ ബ്രിസ്ബൻ, സിഡ്‌നി എന്നിവിടങ്ങളിൽ നടന്നു.
ഈ ചിത്രത്തിന്റെ ആദ്യ പ്രദർശനം 2017 ഒക്റ്റോബർ 10 ന് ലോസ് ആഞ്ചലസിൽ നടന്നു.
ഈ ചിത്രത്തിന് നല്ല പ്രതികരണമാണ് ലഭിച്ചത്.
നിരവധി നിരൂപകർ ഈ ചിത്രത്തെ തോർ ചലച്ചിത്ര പരമ്പരയിലെ ഏറ്റവും മികച്ച ചിത്രമായി പ്രഖ്യാപിച്ചു.
വെയിറ്റിറ്റിയുടെ  സംവിധാനം, അഭിനയ പ്രകടനങ്ങൾ, ആക്ഷൻ ശ്രേണികൾ, സൗണ്ട് ട്രാക്ക്, ഹാസ്യം  എന്നിവ പ്രശംസ നേടി.
847 മില്യൺ ഡോളർ നേടി, ഈ ചിത്രം തോർ പരമ്പരയിലെ ഏറ്റവും ഉയർന്ന വരുമാനം നേടുന്ന സിനിമയും 2017 ലെ എട്ടാമത്തെ ഏറ്റവുമധികം വരുമാനം സിനിമയുമായി.
അഭിനേതാക്കൾ ക്രിസ് ഹെംസ്വർത്ത് - തോർ ടോം ഹിഡിൽസ്റ്റൺ - ലോകി കേറ്റ് ബ്ലാൻചെറ്റ് - ഹെല ഇദ്രിസ് എൽബ - ഹെംഡാൾ ജെഫ് ഗോൾഡ് ബ്ലം - ഗ്രാൻഡ് മാസ്റ്റർ ടെസ്സ തോംപ്സൺ - വാൽക്കെറി കാൾ അർബൻ - സ്ക്രൂജ് മാർക്ക് റഫലൊ - ബ്രൂസ് ബാനർ / ഹൾക്: ആന്റണി ഹോപ്കിൻസ് - ഓഡിൻ: അംഗീകാരങ്ങൾ Year Award Category Recipient(s) Result Ref(s) 2017 Washington D.C. Film Critics Awards Best Motion Capture Performance Taika Waititi നാമനിർദ്ദേശം 2018 Critics' Choice Awards Best Action Movie Thor: Ragnarok Pending Best Actor in a Comedy Chris Hemsworth Pending Best Visual Effects Thor: Ragnarok Pending NAACP Image Awards Outstanding Supporting Actress in a Motion Picture Tessa Thompson Pending Outstanding Supporting Actor in a Motion Picture Idris Elba Pending കഥ
സോകോവിയ യുദ്ധത്തിന് രണ്ട് വർഷത്തിന് ശേഷം, തോറിന്റെ പിതാവ് ഓഡിൻ ഇപ്പോൾ അസ്ഗാർഡിൽ ഇല്ലെന്ന് വെളിപ്പെടുത്തുന്ന അഗ്നി രാക്ഷസനായ സുർതൂർ തോറിനെ തടവിലാക്കി.
പ്രവചിക്കപ്പെട്ട റാഗ്‌നാറോക്കിന്റെ കാലത്ത് ഈ സാമ്രാജ്യം ഉടൻ നശിപ്പിക്കപ്പെടുമെന്ന് അദ്ദേഹം വിശദീകരിക്കുന്നു, ഒരിക്കൽ സൂർത്തൂർ തന്റെ കിരീടത്തെ ഓഡിൻ നിലവറയിൽ കത്തുന്ന നിത്യജ്വാലയുമായി സംയോജിപ്പിക്കുന്നു.
റാഗ്‌നാറോക്കിനെ തടഞ്ഞുവെന്ന് വിശ്വസിച്ച് തോർ സ്വയം മോചിതനായി, സുർത്തൂരിനെ പരാജയപ്പെടുത്തി, അവന്റെ കിരീടം കൈക്കലാക്കുന്നു.
ഹെയിംഡാൽ പോയതും അവന്റെ വേർപിരിഞ്ഞ സഹോദരൻ ലോകി ഓഡിൻ ആയി വേഷമിടുന്നതും കാണാനായി തോർ അസ്ഗാർഡിലേക്ക് മടങ്ങുന്നു.
ലോകിയെ തുറന്നുകാട്ടിയ ശേഷം, അവരുടെ പിതാവിനെ കണ്ടെത്താൻ സഹായിക്കാൻ തോർ അവനെ നിർബന്ധിക്കുന്നു, കൂടാതെ ന്യൂയോർക്ക് നഗരത്തിലെ സാങ്‌റ്റം സാങ്‌റ്റോറത്തിൽ സ്റ്റീഫൻ സ്‌ട്രേഞ്ചിന്റെ നിർദ്ദേശങ്ങളോടെ അവർ നോർവേയിലെ ഓഡിൻ കണ്ടെത്തുന്നു.
താൻ മരിക്കുകയാണെന്ന് ഓഡിൻ വിശദീകരിക്കുന്നു, അത് തടയാനുള്ള തോറിന്റെ ശ്രമങ്ങൾക്കിടയിലും റാഗ്‌നാറോക്ക് ആസന്നമാണ്, അവന്റെ കടന്നുപോകുന്നത് തന്റെ ആദ്യജാതനായ ഹെലയെ വളരെക്കാലം മുമ്പ് അടച്ച ജയിലിൽ നിന്ന് മോചിപ്പിക്കും.
ഒഡിനിനൊപ്പം ഒമ്പത് മേഖലകൾ കീഴടക്കിയ അസ്ഗാർഡിന്റെ സൈന്യങ്ങളുടെ നേതാവായിരുന്നു ഹെല, എന്നാൽ ഓഡിൻ അവളെ തടവിലാക്കി, അവൾ അതിമോഹവും ശക്തയും ആയിത്തീർന്നുവെന്ന് ഭയന്ന് അവളെ ചരിത്രത്തിൽ നിന്ന് എഴുതിത്തള്ളി.
തോറും ലോകിയും നോക്കിനിൽക്കെ ഓഡിൻ മരിക്കുന്നു, തോറിന്റെ ചുറ്റിക Mjolnir നശിപ്പിച്ചുകൊണ്ട് ഹേല പ്രത്യക്ഷപ്പെടുന്നു.
ബഹിരാകാശത്തേക്ക് നിർബന്ധിതരായി ബിഫ്രോസ്റ്റ് പാലത്തിലൂടെ ഓടിപ്പോകാൻ ശ്രമിക്കുമ്പോൾ അവൾ ഇരുവരെയും പിന്തുടരുന്നു.
അസ്ഗാർഡിൽ എത്തിയ അവൾ അതിന്റെ സൈന്യത്തെ പരാജയപ്പെടുത്തുകയും വാരിയേഴ്സ് ത്രീയെ കൊല്ലുകയും ചെയ്യുന്നു.
അവളുടെ ഭീമാകാരമായ ചെന്നായ ഫെൻറിസ് ഉൾപ്പെടെ ഒരിക്കൽ തന്നോട് യുദ്ധം ചെയ്ത പുരാതന മരിച്ചവരെ അവൾ ഉയിർത്തെഴുന്നേൽപ്പിക്കുകയും അവളുടെ ആരാച്ചാർ ആയി അസ്ഗാർഡിയൻ സ്‌കർജിനെ നിയമിക്കുകയും ചെയ്യുന്നു.
അസ്ഗാർഡിന്റെ സാമ്രാജ്യം വിപുലീകരിക്കാൻ ഹെല ബിഫ്രോസ്റ്റ് ഉപയോഗിക്കാൻ പദ്ധതിയിടുന്നു, എന്നാൽ ഹൈംഡാൽ ഒളിഞ്ഞുനോക്കുന്നു, ബിഫ്രോസ്റ്റിനെ നിയന്ത്രിക്കുന്ന വാൾ എടുത്ത് മറ്റ് അസ്ഗാർഡിയക്കാരെ ഒളിപ്പിക്കാൻ തുടങ്ങുന്നു.
വേംഹോളുകളാൽ ചുറ്റപ്പെട്ട മാലിന്യ ഗ്രഹമായ സകാറിൽ തോർ ക്രാഷ്-ലാൻഡ് ചെയ്യുന്നു.
സ്‌ക്രാപ്പർ 142 എന്ന് പേരിട്ടിരിക്കുന്ന ഒരു അടിമ വ്യാപാരി അവനെ ഒരു വിധേയത്വ ഡിസ്‌ക് ഉപയോഗിച്ച് കീഴ്‌പ്പെടുത്തുകയും അവനെ ഒരു ഗ്ലാഡിയേറ്ററായി സകാറിന്റെ ഭരണാധികാരിയായ ഗ്രാൻഡ്‌മാസ്റ്ററിന് വിൽക്കുകയും ചെയ്യുന്നു.
142-നെ ഒരു വാൽക്കറിയായി തോർ തിരിച്ചറിയുന്നു, ഹെലയുഗങ്ങൾക്കുമുമ്പ് കൊല്ലപ്പെട്ട വനിതാ പോരാളികളുടെ ഐതിഹാസിക ശക്തികളിൽ ഒരാളാണ്.
തന്റെ പഴയ സുഹൃത്ത് ഹൾക്കിനെ നേരിടുന്ന ചാമ്പ്യൻമാരുടെ ഗ്രാൻഡ്മാസ്റ്റേഴ്സ് മത്സരത്തിൽ പങ്കെടുക്കാൻ തോർ നിർബന്ധിതനായി.
മിന്നലിനെ വിളിച്ചുവരുത്തി, തോറിന് മുൻതൂക്കം ലഭിക്കുന്നു, പക്ഷേ ഗ്രാൻഡ്മാസ്റ്റർ ഹൾക്കിന്റെ വിജയം ഉറപ്പാക്കാനുള്ള പോരാട്ടത്തെ അട്ടിമറിക്കുന്നു.
പോരാട്ടത്തിന് ശേഷവും അടിമത്തത്തിൽ, തോർ, അസ്ഗാർഡിനെ രക്ഷിക്കാൻ സഹായിക്കാൻ ഹൾക്കിനെയും 142 നെയും ബോധ്യപ്പെടുത്താൻ ശ്രമിക്കുന്നു, പക്ഷേ ഇരുവരും തയ്യാറായില്ല.
താമസിയാതെ അദ്ദേഹം കൊട്ടാരത്തിൽ നിന്ന് രക്ഷപ്പെടുകയും ഹൾക്കിനെ സകാറിലേക്ക് കൊണ്ടുവന്ന ക്വിൻജെറ്റ് കണ്ടെത്തുകയും ചെയ്യുന്നു.
ഹൾക്ക് തോറിനെ ക്വിൻജെറ്റിലേക്ക് പിന്തുടരുന്നു, അവിടെ നതാഷ റൊമാനോഫിന്റെ റെക്കോർഡിംഗ് സോകോവിയയ്ക്ക് ശേഷം ആദ്യമായി ബ്രൂസ് ബാനറായി രൂപാന്തരപ്പെടുന്നു.
തോറിനെയും ഹൾക്കിനെയും കണ്ടെത്താൻ ഗ്രാൻഡ്‌മാസ്റ്റർ 142 ആജ്ഞാപിക്കുന്നു, എന്നാൽ ഈ ജോഡികൾ തമ്മിൽ ഏറ്റുമുട്ടി, ഹെലയുടെ കൈകളാൽ അവളുടെ വാൽക്കറി കൂട്ടാളികളുടെ മരണത്തെ പുനരുജ്ജീവിപ്പിക്കാൻ ലോകി അവളെ നിർബന്ധിക്കുന്നു.
തോറിനെ സഹായിക്കാൻ തീരുമാനിച്ച അവൾ ലോകിയെ ബന്ദിയാക്കുന്നു.
ഉപേക്ഷിക്കാൻ തയ്യാറല്ലാത്ത ലോക്കി ഗ്രൂപ്പിന് ഗ്രാൻഡ്മാസ്റ്ററുടെ കപ്പലുകളിലൊന്ന് മോഷ്ടിക്കാനുള്ള മാർഗം നൽകുന്നു.
പിന്നീട് അവർ മറ്റ് ഗ്ലാഡിയേറ്റർമാരെ മോചിപ്പിക്കുന്നു, അവർ കോർഗ്, മൈക്ക് എന്നീ രണ്ട് അന്യഗ്രഹജീവികൾ പ്രേരിപ്പിച്ചു, ഒരു വിപ്ലവം നടത്തി.
ലോകി വീണ്ടും തന്റെ സഹോദരനെ ഒറ്റിക്കൊടുക്കാൻ ശ്രമിക്കുന്നു, പക്ഷേ തോർ ഇത് മുൻകൂട്ടി കാണുകയും അവനെ നിർവീര്യമാക്കുകയും ചെയ്യുന്നു, കോർഗും മൈക്കും ഗ്ലാഡിയേറ്
റർമാരും ഉടൻ അവനെ കണ്ടെത്തുന്നിടത്ത് അവനെ വിട്ടു.
തോർ, ബാനർ, 142 എന്നിവർ അസ്ഗാർഡിലേക്ക് ഒരു വേംഹോളിലൂടെ രക്ഷപ്പെടുന്നു, അവിടെ ഹെലയുടെ സൈന്യം ബിഫ്രോസ്റ്റിനെ നിയന്ത്രിക്കുന്ന വാളിനെ പിന്തുടർന്ന് ഹെയ്ംഡാളിനെയും ശേഷിക്കുന്ന അസ്ഗാർഡിയക്കാരെയും ആക്രമിക്കുന്നു.
തോറും 142-ഉം ഹെലയോടും അവളുടെ യോദ്ധാക്കളോടും പോരാടുമ്പോൾ, ഫെൻറിസിനെ പരാജയപ്പെടുത്തി ബാനർ വീണ്ടും ഹൾക്കായി മാറുന്നു.
ലോക്കിയും ഗ്ലാഡിയേറ്റർമാരും പൗരന്മാരെ രക്ഷിക്കാൻ എത്തുന്നു, പശ്ചാത്തപിക്കുന്ന ഒരു സ്കർജ് അവരുടെ രക്ഷപ്പെടാൻ സ്വയം ത്യാഗം ചെയ്യുന്നു.
ഹേലയെ അഭിമുഖീകരിക്കുന്ന തോറിന് വലതു കണ്ണ് നഷ്ടപ്പെടുന്നു, തുടർന്ന് ഓഡിൻ ഒരു ദർശനം നേടി, അത് റാഗ്നറോക്കിന് മാത്രമേ അവളെ തടയാൻ കഴിയൂ എന്ന് മനസ്സിലാക്കാൻ അവനെ സഹായിക്കുന്നു.
സുർത്തൂരിന്റെ കിരീടം വീണ്ടെടുക്കാനും നിത്യജ്വാലയിൽ സ്ഥാപിക്കാനും അദ്ദേഹം ലോകിയെ അയയ്ക്കുന്നു.
സൂർത്തൂർ പുനർജനിക്കുകയും അസ്ഗാർഡിനെ നശിപ്പിക്കുകയും, അഭയാർത്ഥികൾ പലായനം ചെയ്യുമ്പോൾ ഹേലയെ കൊല്ലുകയും ചെയ്യുന്നു.
ഗ്രാൻഡ്മാസ്റ്ററുടെ ബഹിരാകാശ കപ്പലിൽ, ഇപ്പോൾ രാജാവായ തോർ, ലോകിയുമായി അനുരഞ്ജനം നടത്തുകയും തന്റെ ആളുകളെ ഭൂമിയിലേക്ക് കൊണ്ടുപോകാൻ തീരുമാനിക്കുകയും ചെയ്യുന്നു.
ഒരു മിഡ് ക്രെഡിറ്റ് സീനിൽ, ഒരു വലിയ ബഹിരാകാശ വാഹനം അവരെ തടഞ്ഞുനിർത്തുന്നു.
ഒരു പോസ്റ്റ്-ക്രെഡിറ്റ് സീനിൽ, അട്ടിമറിക്കപ്പെട്ട ഗ്രാൻഡ്മാസ്റ്ററെ അവന്റെ മുൻ പ്രജകൾ അഭിമുഖീകരിക്കുന്നു.
പുറമേയുള്ള കണ്ണികൾ Thor: Ragnarok എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് തോർ: റാഗ്നറോക്ക് ഇന്റർനെറ്റ് മൂവി ഡാറ്റാബേസിൽ തോർ: റാഗ്നറോക്ക് ഓൾമുവീയിൽ
തോർ പരീക്ഷണം ഇംഗ്ലീഷ് വിലാസം https://ml.wikipedia.org/wiki/Thor_experiment അന്താരാഷ്ട്ര ബഹിരാകാശ നിലയത് നിന്നുള്ള സ്പ്രൈറ്റ് ദൃശ്യം
ഇടിമിന്നലുമായി ബന്ധപ്പെട്ട വൈദ്യുത ഡിസ്ചാർജിനെക്കുറിച്ച് പഠിക്കുന്നതിനായി യൂറോപ്യൻ സ്പേസ് ഏജൻസിയുടെ മേൽനോട്ടത്തിൽ നടക്കുന്ന പരീക്ഷണമാണ് തോർ പരീക്ഷണം .
നോർഡിക് പൗരാണികശാസ്ത്രം അനുസരിച്ചുള്ള, ഇടിമിന്നൽ, കൊടുങ്കാറ്റ് എന്നിവയെ നിയന്ത്രിക്കുന്ന തോർ ദേവതയിൽ നിന്നാണ് 'തോർ പരീക്ഷണം' എന്ന പേര് ലഭിച്ചത് .
വിശദ വിവരങ്ങൾ
ഇടിമിന്നലും അനുബന്ധ വൈദ്യുത പ്രവർത്തനങ്ങളും അന്താരാഷ്ട്ര സ്പേസ് സ്റ്റേനിലെ  ഒപ്ടിക്കൽ  ക്യാമറകൾ, ഭൂതല നിരീക്ഷണ ഉപകരണങ്ങൾ , കാലാവസ്ഥ നിരീക്ഷണ സാറ്റലൈറ്റുകൾ എന്നിവ ഉപയോഗിച്ച പഠിക്കുക എന്നതാണ് ഈ പരീക്ഷണത്തിന്റെ ലക്ഷ്യം .
കൂടുതൽ കൃത്യമായി പറഞ്ഞാൽ, ട്രോപോസ്ഫിയറിൽ നിന്നും സ്ട്രാറ്റോസ്ഫിയറിലേക്കുള്ള നീരാവിയുടെ സംവഹനത്തെകുറിച്ചും മീസോസ്ഫിയറിന്റെ പങ്കിനെക്കുറിച്ചും ഇടിമിന്നലിന്റെ ഉത്ഭവത്തെക്കുറിച്ചും കൂടുതൽ പഠിക്കാൻ ഈ പരീക്ഷണത്തിലൂടെ ഉദ്ദേശിക്കുന്നു .
ഡാനിഷ് ബഹിരാകാശസഞ്ചാരിയായ ആൻഡ്രിയാസ് മോഗൻസൺ ആണ് ഈ പ്രൊജക്റ്റിന് തുടക്കമിട്ടത്.
കാലാവസ്ഥാ ഗവേഷണത്തിൽ വിലപ്പെട്ട വിവരങ്ങൾ ലഭ്യമാക്കാൻ അദ്ദേഹത്തിന് സാധിച്ചിട്ടുണ്ട് .
ബന്ധമുള്ള വിഷയങ്ങൾ Aurora (ജ്യോതിശാസ്ത്രം) സ്പ്രൈറ്റ് (മിന്നൽ) Catatumbo മിന്നൽ കോസ്മിക് റേ വിഷ്വൽ പ്രതിഭാസങ്ങളും List of European Space Agency പരിപാടികൾ ദൗത്യങ്ങൾ അവലംബം This article incorporates public domain material from the National Aeronautics and Space Administration document "Thor:  What Happens Above Thunderstorms? (THOR) - 02.22.17" .
തോൺടൺ വൈൽഡർ
തോൺടൺ നിവെൻ വൈൽഡർ (ജീവിതകാലം: ഏപ്രിൽ 17, 1897 - ഡിസംബർ 7, 1975) ഒരു അമേരിക്കൻ നാടകകൃത്തും നോവലിസ്റ്റുമായിരുന്നു.
ദ ബ്രിഡ്ജ് ഓഫ് സാൻ ലൂയിസ് റേ എന്ന നോവലിനും ഔവർ ടൗൺ, ദി സ്കിൻ ഓഫ് ഔർ ടീത്ത് എന്നീ നാടകങ്ങൾക്കുമുൾപ്പെടെ മൂന്ന് പുലിറ്റ്സർ സമ്മാനങ്ങളും ദ എയ്റ്റ്ത് ഡേ എന്ന നോവലിന് യു.എസ്. നാഷണൽ ബുക്ക് അവാർഡും അദ്ദേഹം നേടി.
വിസ്കോൺസിനിലെ മാഡിസണിൽ പത്ര എഡിറ്ററും പിന്നീട് യുഎസ് നയതന്ത്രജ്ഞനുമായ അമോസ് പാർക്കർ വൈൽഡറുടെയും ഇസബെല്ല തോൺടൺ നിവെന്റെയും മകനായാണ് തോൺടൺ വൈൽഡർ ജനിച്ചത്.
തോൺബുരി സാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Thonburi_Kingdom Part of a series on the Thailand പ്രദേശത്തിന്റെ ചരിത്രം Prehistory Early history Peopling of Thailand Initial states Legendary Suvarnabhumi Central Thailand Dvaravati Lavo Supannabhum Northern Thailand Singhanavati Ngoenyang Hariphunchai Southern Thailand Pan Pan Raktamaritika Langkasuka Srivijaya Tambralinga Nakhon Si Thammarat Sultanate of Pattani Kedah Sultanate Satun Reman History Sukhothai Kingdom Ayutthaya Kingdom Thonburi Kingdom Rattanakosin Kingdom 1932 to 1973 Since 1973 Regional history Isan Lanna Phitsanulok Bangkok Nakhon Si Thammarat Related topics Constitutional history Military history Economic history ക സ തി
തോൺബുരി സാമ്രാജ്യം , കോൺബൌങ് ബർമീസ് അധിനിവേശക്കാരുടെ ആക്രമണത്തിൽ അയുത്തായ രാജ്യം നിലംപതിച്ചതിനുശേഷം നിലവിൽവന്ന സിയാമീസ് രാജ്യമായിരുന്നു.
രാജ്യം സ്ഥാപിച്ച മഹാനായ താക്സിൻ രാജാവ് തന്റെ തലസ്ഥാനം തോൺബുരിയിലേക്ക് മാറ്റിയിരുന്നു.
1767 മുതൽ 1782 വരെയുള്ള കാലഘട്ടത്തിൽ തോൺബുരി സാമ്രാജ്യം നിലനിന്നിരുന്നു.
1782 ൽ രാമ ഒന്നാമൻ രാജാവ് രത്തനകോസിൻ സാമ്രാജ്യം സ്ഥാപിക്കുകയും തലസ്ഥാനം ചാവോ ഫ്രയാ നദിയുടെ മറുകരയിലെ ബാങ്കോക്കിലേക്ക് മാറ്റുകയും ചെയ്തതോടെ തോൺബുരി സാമ്രാജ്യം അസ്തമിച്ചു.
തോൺബുരി നഗരം 1971 ൽ ബാങ്കോക്കിൽ ലയിപ്പിക്കുന്നതുവരെ ഒരു സ്വതന്ത്ര പട്ടണവും പ്രവിശ്യയുമായി തുടർന്നിരുന്നു.
സയാമീസ് മേൽക്കോയ്മയുടെ പുനഃസ്ഥാപനം
1767-ൽ തെക്കുകിഴക്കൻ ഏഷ്യയിൽ ഏകദേശം 400 വർഷങ്ങളോളം ആധിപത്യം പുലർത്തിയ ശേഷം അയുത്തായ രാജ്യം ചിന്നഭിന്നമായി.
രാജകൊട്ടാരവും നഗരവും കത്തിച്ചാമ്പലായി.
ഈ പ്രദേശം ബർമീസ് സൈന്യം കൈവശപ്പെടുത്തിയതോടൊപ്പം പ്രാദേശിക നേതാക്കൾ സക്വാങ്‌ബുരി, പിമായി, ചന്തബുരി, നഖോൺ സി തമ്മാരാത്ത് ഉൾപ്പെടെയുള്ള പ്രദേശങ്ങളിലെ നാടുവാഴികളായി സ്വയം പ്രഖ്യാപിക്കുകയും ചെയ്തു.
ചൈനീസ് വംശജനും കുലീനനും കഴിവുള്ള ഒരു സൈനിക നേതാവുമായ ചാവോ തക് സ്വയം നാടുവാഴിയായി പ്രഖ്യാപിക്കുകയും ചന്തബുരിയിലെ ഐതിഹാസികമായ കൊള്ളിവയ്പ്പിലൂടെ തന്റെ ദ്വിഗ്‍വിജയത്തിനു തുടക്കമിടുകയും ചെയ്തു.
ചന്തബുരി ആസ്ഥാനമാക്കിക്കൊണ്ട് ചാവോ തക് തന്റെ സൈനികബലം പൂർവ്വാധികം വർദ്ധിപ്പിക്കുകയും വിഭവങ്ങൾ സ്വരൂപിക്കുകയും ചെയ്തുകൊണ്ട് തോൺബുരി കോട്ട പിടിച്ചെടുക്കാൻ ചാവോ ഫ്രായോ നദിയിലൂടെ ഒരു കപ്പൽപ്പടയെ അയച്ചു.